|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 704 Αθήνα, 26/05/2017

**ΔΕΛΤΙΟ ΤΥΠΟΥ**

Ένα νέο μαύρο, αυτό του καθαρού φασισμού, επιχειρεί να ρίξει πάνω στην ΕΡΤ, η υπόδικη ναζιστική εγκληματική οργάνωση Χρυσή Αυγή, με αγωγή που κατέθεσε κατά της ΠΟΣΠΕΡΤ, ζητώντας να ληφθούν ασφαλιστικά μέτρα για να προβάλλονται με το ζόρι φιέστες ρατσιστικού μίσους. Η Χρυσή Αυγή ζητάει να επιβληθεί χρηματική ποινή κατά της ΠΟΣΠΕΡΤ 5.000 Ευρώ και φυλάκιση ενός έτους του προέδρου της, Παναγιώτη Καλφαγιάννη, για την κήρυξη στάσης εργασίας την ώρα της προβολής των ομιλιών ρατσιστικού μίσους και προσβολής των δημοκρατικών ευαισθησιών της μεγάλης πλειοψηφίας του λαού.

Η Χρυσή Αυγή είναι στριμωγμένη από τις συντριπτικές αποκαλύψεις στη δίκη όπου παραπέμφθηκε με βούλευμα ως εγκληματική οργάνωση. Τα θύματα κατέγραψαν τις κεντρικά σχεδιασμένες από την ηγεσία της δολοφονικές επιθέσεις: Παύλος Φύσσας, Αιγύπτιοι αλιεργάτες, συνδικαλιστές του ΠΑΜΕ.

Το τελευταίο διάστημα η Χρυσή Αυγή διεκδικεί να νομιμοποιήσει ξανά τη βία των ταγμάτων εφόδου, με τη δολοφονική επίθεση κατά του φοιτητή Αλέξη Λάζαρη με ορμητήριο τα κεντρικά γραφεία στη Μεσογείων.

Καλούμε όλους τους εργαζόμενους και τα σωματεία να δώσουν το παρόν στην αντιφασιστική κινητοποίηση αλληλεγγύης στην ΠΟΣΠΕΡΤ. Καλούμε τα σωματεία να στηρίξουν με τη συμμετοχή τους την κινητοποίηση αλληλεγγύης στην ΠΟΣΠΕΡΤ την Δευτέρα 29 Μάη, 10:30 πμ στα Δικαστήρια της Ευελπίδων (κτίριο 6).

Το Δ.Σ.